Public procurement notice: Prior Information Notice Without Call For Competition
Published: 2016-01-12
Buyer: Helsingin kaupunki
Country: FI
Contract type: Services
CPV classification: 71300000 | 72000000

Technical requirements: Tietopyyntöilmoitus: Tietopyyntö liikenteen tilannekuvan muodostamiseen soveltuvista videokuvan analysointiratkaisuista.
Tämä ei ole hankintailmoitus, ennakkoilmoitus eikä tarjouspyyntö, vaan tietopyyntö mahdollisille palveluntuottajille. Tietopyyntöön vastaaminen ei ole edellytys mahdolliseen myöhempään hankintaan osallistumiselle.
Asiasta kiinnostuneille toimijoille järjestetään markkinavuoropuhelutilaisuus torstaina 21. tammikuuta kello 12 alkaen kaupunkisuunnitteluviraston auditoriossa osoitteessa Kansakoulukatu 3, Helsinki. Tilaisuuden ohjelma ja kutsu löytyy kaupunkisuunnitteluviraston internetsivulta osoitteesta http://www.hel.fi/www/uutiset/fi/kaupunkisuunnitteluvirasto/kutsu-markkinavuoropuhelutilaisuuteen?pd=v
Tietopyynnön tarkoituksena on kartoittaa alustavasti mahdollisten palvelutuottajien tuotteita, ratkaisuja, osaamista ja teknologisia valmiuksia vastata tilaajan esittämään tarpeeseen.
Tietopyyntö ei sido kumpaakaan osapuolta. Tietopyynnön jälkeen tullaan järjestämään markkinavuoropuhelutilaisuus kiinnostuneille yrityksille. Helsingin kaupunki ei maksa korvausta tietopyyntöön vastaamisesta. Kaikki tiedot pyydetään sitoumuksetta.
Helsingin kaupunki on kiinnostunut liikennekameroiden ja muun videokuvan avulla muodostettavasta liikenteen tilannetiedosta ja ennusteista mm. seuraavien tietolajien osalta:
— liikennemäärät ja nopeudet kulkumuodoittain (henkilöautot, joukkoliikenne, tavaraliikenne, jalankulkijat, pyöräilijät),
— risteykseen saapuvien liikkujien kulkusuunnat (suoraan, kääntyy vasemmalle, kääntyy oikealle jne.),
1. Millaisia tuotteita, ratkaisuja ja osaamisia yrityksellänne on vastata edellä kuvattuun Helsingin kaupungin tarpeeseen?
2. Mikä on kyseisten ratkaisujen valmius tuotantokäyttöön? Valitse alla olevista vaihtoehdoista sopivin ja vastaa sen osalta tarkentaviin kysymyksiin. (Huomaa, että vaihtoehdot eivät ole tärkeysjärjestyksessä. Helsingin kaupunki kerää tietoa markkinatoimijoiden valmiuksista vastata edellä kuvattuun haasteeseen sopivimman hankintatavan valitsemiseksi.)
a. Yrityksellämme on tarpeeseen vastaava valmis tuote. Se on teknisesti testattu ja todettu toimivaksi. Tuote on otettu tuotantokäyttöön toisen asiakkaan / asiakkaiden vastaavassa käyttötarkoituksessa.
b. Yrityksellämme on videokuvan analysointiin soveltuva tuote tai ratkaisu, joka on testattu ja otettu käyttöön toisessa käyttötarkoituksessa (esim. toisella toimialalla). Tuote voidaan mukauttaa vastaamaan edellä kuvattuun tarpeeseen (esim. lisäämällä uusia ominaisuuksia).
c. Yrityksellämme on tuotteen prototyyppi tai vastaava, joka on teknisesti testattu ja todettu toimivaksi, mutta sitä ei ole otettu tuotantokäyttöön asiakkaiden toimesta. Yrityksellämme ei näin ollen ole näyttöä sen toimivuudesta asiakkaiden tuotantoympäristössä.
e. Yrityksellämme on osaamista ja/tai teknologiaa, joka vaatii vielä kehitystyötä ennen testausta ja käyttöönottoa.
3. Jos yrityksenne ratkaisut edellyttävät vielä kehitystyötä, testausta ja pilotointia (vaihtoehdot b–e), kuinka paljon ja millaista kehitystyötä tarvitaan niiden saattamiseksi kaupalliseen valmiuteen?